Зэраубзыхуам тету
Налшык и Севернэ уэрамым тет, къатиплI хъу общежитыр зэгъэпэщыжыныр мэкъуауэгъуэм и 1-м ирихьэлIэу яухынущ.
1953 гъэм яухуа чырбыш унэм и техникэ щытыкIэр щыIэ пщалъэхэм кърагъэтIэсэну я мурадщ. Къалэм и щIыпIэ администрацэмрэ подряд организацэмрэ абы теухуа зэгурыIуэныгъэ щIышылэ кIуам зэращIылIащ.
Мы зэманым инженер сетхэр, санузелхэр, зыгъэпскIыпIэхэр, кIэлындорхэмрэ пщэфIапIэхэмрэ зэрагъэпэщыж, унащхьэр зэрахъуэкI.
Налшык къалэ округым и щIыпIэ администрацэм псэупIэ-коммунальнэ хозяйствэмрэ зэIузэпэщыныгъэмкIэ и къудамэм зэрыщыжаIамкIэ, лэжьыгъэ псори зэраубзыхуам тету, ухуэныгъэм и пщалъэхэмрэ и хабзэхэмрэ къитIасэу ирагъэкIуэкI. Къагъэсэбэп псэуалъапхъэхэр ГОСТ-хэм йозэгъ, фIагъым и тхылъхэр яIэщ.
Налшык къалэ округым
и щIыпIэ администрацэм
и пресс-IуэхущIапIэ.
